text: Ny forstærkning til SønderjyskEs håndbold-kvinder
  30 september 2010 kl. 09.48
  SønderjyskE Damehåndbold får med omgående virkning tilgang af backen Rikke Vestergaard, der senest har spillet i Aalborg DH.
  Venstre backen Rikke Vestergaard, 21, skifter med omgående virkning fra Aalborg DH til SønderjyskE Damehåndbold i Aabenraa. 
  Sportschef i SønderjyskE, Olivera Kecman, glæder sig til at få forstærkning til spillertruppen:  ? Jeg har fulgt Rikke Vestergaard i en periode, og tror på, at hun med fast spilletid og de muligheder det giver, vil udvikle sig som håndboldspiller hos SønderjyskE.
  Rikke Vestergaard er sulten efter at vise, hvad hun kan, og hun kan ikke mindst bidrage med meget til vores angrebsspil,  siger Olivera Kecman.
  Rikke Vestergaards kontrakt med SønderjyskE gælder for resten af indeværende sæson.
  